

**Oslo Skikrets har som mål å få flere barn og ungdom til å gå skirenn. Det skal være morsomt og sosialt å gå skirenn og for mange er det fokus på egen mestring heller enn resultatene. Vi har som mål og tilrettelegge for både de som er opptatt av å gjøre det best mulig og de som ser på skirenn som god trening, egen mestring og et sted å treffe gode venner. Vi oppfordrer klubbene til å gjøre skirennene til hyggelige opplevelser for alle og gjerne med noen sosiale aktiviteter i tilknytning til rennene.**

Oslo Skikrets inviterer til Buypass Cup i langrenn for klassene 13 og 14 år, barn født 2006 og 2007. Det er gratis å delta og påmelding gjøres gjennom Min Idrett. Alle 13 og 14 åringer tilknyttet en klubb i Oslo Skikrets og som har løst/tegnet NSF’s skilisens for sesongen 2019-20 vil kunne delta i cupen.

Langrennskomiteen i Norges skiforbund innførte fra og med 2018-19-sesongen et fluorforbud i klassene til og med 16 år for fluorholdige glidprodukter.

**Det vil i år bli tatt tester av ski i Buypass Cup og vi ønsker både trenere, ledere, foreldre og barn velkommen til fluorfrie skirenn**.

**Buypass AS** er leverandør av brukervennlige og sikre løsninger for elektronisk identifikasjon, elektronisk signatur og betaling – se mer på [www.buypass.no](http://www.buypass.no)

**Påmeldingsfristen er onsdag 8. januar 20120**

**RENN SOM INNGÅR I CUPEN i 2020**

Cupen består av følgende 10 renn, hvorav fem og minst to i hver stilart vil være tellende i sammendraget:

**PREMIERING**

Det blir en velkomstgave til alle som melder seg på cupen. Denne deles ut på det første rennet. Det blir også deltakerpremier til alle løpere som har fullført minimum 5 renn. De tre beste i hver klasse (flest poeng i 5 tellende renn) får en ekstra premie.

Premieutdeling vil foregå på Voksenjordet i forbindelse med Martincrossen 9. mars 2020.

**POENGBEREGNINGEN**



**LEDERTRØYE**

I Buypass Cup 2020 har vi gul leder trøye som sammenlagtlederen i hver klasse kan benytte. Det er ikke en forpliktelse å gå med trøyen og utøveren bestemmer selv om hun/han ønsker dette i de ulike rennene. Ledertrøyene blir utdelt før start og må levers inn ved målgang.

**PÅMELDING**

Påmeldingen til Buypass Cup gjøres av hver enkel deltager gjennom Min Idrett.

**Vi gjør oppmerksom på̊ at denne påmeldingen kun gjelder til cupen og ikke til hvert enkelt renn.**

Det er viktig å sjekke info i forkant av hvert renn om endelig dato, sted, stilart i tilfelle endringer.

Resultatene blir lagt ut i Team Oslo appen og på skikretsens sine sider.

Appstore: <https://itunes.apple.com/us/app/team-oslo/id1447943567?l=nb&ls=1&mt=8>

Google Play: [https://play.google.com/store/ apps/details?id=no.magson.skicup](https://play.google.com/store/%20apps/details?id=no.magson.skicup)

Ved uenighet om rennresultat eller andre forhold under renn, må TD for rennet kontaktes og gi informasjon til cuparrangøren.

Buypass-cup administreres av Røa Langrenn. Kontaktpersoner: Lars Thurmann-Moe (+47 406 39 302) og Ragnar Jacobsen (+47 954 86 461)